
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ ҪУТ ҪАНТАЛӐКПА 
УСӐ КУРАССИ ҪИНЧЕН" САККУНӖН 111 СТАТЙИНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи авӑн уйӑхӗн 21-мӗшӗнче
йышӑннӑ

1 статья
Чӑваш Республикин "Чӑваш Республикинче ҫут ҫанталӑкпа усӑ курасси ҫинчен" 1999 ҫулхи чӳк уйӑхӗн 10-мӗшӗнчи 17 №-лӗ саккунӗн (Чӑваш Республикин Патшалӑх Канашӗн ведомоҫӗсем, 1999, 32 №; 2002, 46 №; 2003, 53, 57 №-сем; 2004, 61 №; 2005, 65 №; 2006, 71 №; 2007, 73 №; 2008, 78 №; 2009, 80 №; 2010, 84, 86 №-сем; 2011, 90 №; 2012, 92 № (I том); "Республика" хаҫат, 2012, раштав уйӑхӗн 7-мӗшӗ; Чӑваш Республикин Саккунӗсен пуххи, 2013, 7, 12 №-сем; 2014, 5, 11 №-сем; 2015, 2 №; 2016, 3, 10 №-сем; 2017, 11 №; "Республика" хаҫат, 2018, ака уйӑхӗн 4-мӗшӗ, раштав уйӑхӗн 5-мӗшӗ; 2019, ҫу уйӑхӗн 15-мӗшӗ; 2020, пуш уйӑхӗн 11-мӗшӗ, ҫӗртме уйӑхӗн 17-мӗшӗ, юпа уйӑхӗн 28-мӗшӗ; 2021, юпа уйӑхӗн 27-мӗшӗ; 2023, утӑ уйӑхӗн 19-мӗшӗ) 
111 статйине ҫакӑн пек улшӑнусем кӗртес:
1) "г" пунктра:
а) ҫиччӗмӗш абзацра "пушар хӑрушсӑрлӑхӗпе тивӗҫтересси тата вӑрманти пушарсене сӳнтересси" сӑмахсене "вӑрманти пушарсене тӗрӗслесе тӑмалли зонӑсене палӑртасси, пушар хӑрушсӑрлӑхӗпе тивӗҫтермелли мерӑсене пурнӑҫласси, вӑрманти пушарсене сӳнтересси" сӑмахсемпе улӑштарас, "вӑрманти пушарсене сӳнтерес тӗллевпе" сӑмахсем хыҫҫӑн ", ҫавӑн пекех васкавлӑн тивӗҫтермелли мерӑсене пурнӑҫлас" сӑмахсем хушса хурас;
ӑ) вун саккӑрмӗш абзацра "вӑрман хутшӑнӑвӗсем енӗпе тӗрӗслес тата асӑрхас ӗҫе" сӑмахсене "федераци патшалӑх вӑрман тӗрӗслевне (асӑрхавне)" сӑмахсемпе улӑштарас;
2) "д" пунктӑн ҫирӗм иккӗмӗш абзацне ", Федерацин "Концесси килӗшӗвӗсем ҫинчен" 2005 ҫулхи утӑ уйӑхӗн 21-мӗшӗнчи 115-ФЗ №-лӗ саккунӗн 4 статйин 1-мӗш пайӗн 1-мӗш пункчӗпе пӑхса хӑварнӑ объектсем тӗлӗшпе концесси килӗшӗвӗсене, патшалӑхпа уйрӑм ҫынсен ӗҫтешлӗхӗ ҫинчен калакан килӗшӳсене, Федерацин "Раҫҫей Федерацийӗнчи патшалӑхпа уйрӑм ҫынсен ӗҫтешлӗхӗ, муниципалитетпа уйрӑм ҫынсен ӗҫтешлӗхӗ тата Раҫҫей Федерацийӗн уйрӑм саккунӗсен акчӗсене улшӑнусем кӗртесси ҫинчен" 2015 ҫулхи утӑ уйӑхӗн 13-мӗшӗнчи 224-ФЗ №-лӗ саккунӗн 7 статйин 1-мӗш пайӗн 1-мӗш пункчӗпе пӑхса хӑварнӑ объектсем тӗлӗшпе муниципалитетпа уйрӑм ҫынсен ӗҫтешлӗхӗ ҫинчен калакан килӗшӳсене" сӑмахсем хушса хурас.

2 статья
1. Ҫак Саккун, ҫак Саккунӑн 1 статйин 1-мӗш пункчӗсӗр пуҫне, 2023 ҫулхи юпа уйӑхӗн 1-мӗшӗнчен пуҫласа вӑя кӗрет.
2. Ҫак Саккунӑн 1 статйин 1-мӗш пункчӗ 2024 ҫулхи кӑрлач уйӑхӗн 
1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи авӑн уйӑхӗн 27-мӗшӗ

